b'\n_START_ARTICLE_\nSafety Last!\n_START_SECTION_\nRadnja\n_START_PARAGRAPH_\nJedan mladi\xc4\x87 napu\xc5\xa1ta svoj maleni gradi\xc4\x87 kako bi se poku\xc5\xa1ao probiti u jednom velegradu. Tamo jedva spaja kraj sa krajem, stalno izbjegava stanodavca kako bi time i izbjegao platiti stanarinu te radi kao obi\xc4\x8dni prodava\xc4\x8d u jednoj robnoj ku\xc4\x87i. Me\xc4\x91utim, kako ne bi razo\xc4\x8darao svoju djevojku, stalno joj pi\xc5\xa1e pisma sa preuveli\xc4\x8danim pri\xc4\x8dama o svojem nevjerojatnom uspjehu i karijeri menad\xc5\xbeera, kao i poklone koje ne mo\xc5\xbee doista priu\xc5\xa1titi. Devojka na kraju postane znati\xc5\xbeeljna pa i sama napu\xc5\xa1ta gradi\xc4\x87 kako bi ga posjetila i vidjela u kakvom je sjajnom stanju._NEWLINE_Mladi\xc4\x87, prestra\xc5\xa1en njenim dolaskom, smi\xc5\xa1lja razne smisalice kako bi ona pomislila da je on na visokoj poziciji u robnoj ku\xc4\x87i. O\xc4\x8dajan, on pre\xc4\x8duje stvarnog upravitelja kako bi dao 1.000 $ svakome tko uspije privu\xc4\x8di masu ljudi u njihovu zgradu. Mladi\xc4\x87 se sjeti svojeg prijatelja koji zna penjati se po zgradama, pa ga odlu\xc4\x8di upotrijebiti kao atrakciju te podijeliti nagradu s njim. Me\xc4\x91utim, zbog nesporazuma jedan policajac proganja tog prijatelja, te stoga mladi\xc4\x87 mora osobno krenuti penjati se po zidinama zgrade, ispred znati\xc5\xbeeljne gomile. Nailazi na hrpu prepreka, kao \xc5\xa1to su gladni golubovi, te se uhvati na kazaljku za sat kako ne bi spao. Na kraju se uspije popeti na krov zgrade te poljubi djevojku.'